Hverri íbúð fylgir eitt bílastæði í bílageymslu . Íbúðunum er skilað fullbúnum án gólfefna með flísalögðum baðherbergis - og þvottahúsgólfum . Burðarkerfi hússins er steinsteypt . Útveggir húsanna eru forsteyptar samlokueiningar með steiningaráferð . Aðrir útveggir eru einangraðir og klæddir harðviði , sbr. teikningar arkitekta . Húsið er því viðhaldslítið . Allar svalir snúa í suður . Íbúðir á fyrstu hæð hafa sér afnotarétt af hluta lóðar . Sjónvarpsloftnets - og símatenglar eru frágengnir í stofu og svefnherbergjum . Í íbúðum er tengikassi fyrir stjörnutengingar síma - , loftnets - , tölvu - , breiðbands - og ljósleiðaratengingar . Sér þvottahús eru í öllum íbúðum . Innréttingar eru spónlagðar . Kaupendur geta valið um þrjár viðartegundir . Í eldhúsi er keramik helluborð með fjórum hellum , blástursofn og gufugleypir með kolasíu . Heimilistæki eru að AEG / SIEMENS gerð með burstaðri stáláferð eða sambærilegt . Sameign er skilað fullfrágenginni . Lóð er frágengin samkvæmt teikningu arkitekta , stígar eru malbikaðir að hluta og hellulagðir að hluta , verandir íbúða á jarðhæð eru hellulagðar og snjóbræðsla er við aðalanddyri og bílageymslurampa . Leiksvæði er lagt leikvallaperlu og komið fyrir leiktækjum sbr. teikningar arkitekta .